হাসান জামান (জন্ম:১ জানুয়ারি ১৯২৮) ছিলেন একজন বাংলাদেশী শিক্ষাবিদ, বুদ্ধিজীবী,লেখক,গবেষক ও সম্পাদক এবং ঢাকা বিশ্ববিদ্যালয়ের সাবেক অধ্যাপক। তিনি দৈনিক জিন্দেগী ও মিল্লাত পত্রিকার সহকারী সম্পাদক এবং পূবালী,সমাজ,পাকিস্তান স্টাডিজ,কারেন্ট নিউজ,ওয়ার্লড নিউজ ডাইজেস্ট পত্রিকার প্রতিষ্ঠাতা সম্পাদক ছিলেন।এছাড়াও জামান  ব্যুরো অব ন্যাশনাল রিকনস্ট্রাকশন-জাতীয় পুনর্গঠন ব্যুরোর পরিচালক হিসেবেও দায়িত্ব পালন।  প্রারম্ভিক জীবন হাসান জামান ১৯২৮ সালের ১জানুয়ারি ঝিনাইদহ জেলার কাচেরকোল গ্রামে জন্মগ্রহণ করেন।তার পিতৃনিবাস ছিল মাগুরা জেলার তারাউজিয়াল গ্রামে। তার পিতা মোহাম্মদ মুসা ছিলেন সেকালের রেজিস্ট্রার অফ এ্যাসুরেন্সেস ( Registrar of Assurances) এবং প্রপিতামহ মুন্সী গয়রাতুল্লাহ ছিলেন একজন আইনজীবী ও যশোর পৌর কমিটির একমাত্র মুসলিম সদস্য (১৮৬৪)। পিতামহ মুন্সী আবদুর রহিম ছিলেন ধার্মিক ব্যক্তি, যিনি একাধিকবার হজ্ব করেন এবং প্রায় ২০ বছর কাল মধ্যপ্রাচ্যের বিভিন্ন স্থানে সফর করেন। এই পরিবারের পূর্বপুরুষরা সম্রাট জাহাঙ্গীরের সময় ইসলাম প্রচারের জন্য সুদূর ইরান থেকে ভারতে আসেন। প্রথমে দিল্লীতে, পরে লাক্ষ্ণৌতে এবং পলাশীর যুদ্ধের পরপর এরা কলকাতায় বসতি স্থাপন করেন। পরবর্তীতে এরা বৃহত্তর যশোরের বিভিন্ন জায়গায় স্থায়ী হন।বই:Uttar Adhunik Muslim Mon(Post Modern Muslim Mind) by Fahmid-Ur-Rahman,First Published, April 2010,ISBN 984-70274-0017-5বই:নিস্ফলা মাঠের কৃষক লেখক:আব্দুল্লাহ আবু সাইদ,প্রকাশনা-বিশ্বসাহিত্য কেন্দ্র-ISBN:9841805138বই:কালো পঁচিশের আগেও পরে লেখক -আবুল আসাদ। প্রকাশনা-আধুনিক পাবলিকেশন ১৯৯০।বই:অন্য আলোয় দেখা ;লেখক—ফাহমিদ উর রহমান। প্রকাশনা-বাংলা সাহিত্য পরিষদ-ISBN-984-485-062-2  শিক্ষা জামান নড়াইল হাইস্কুল, যশোর জিলা স্কুল এবং কৃষ্ণনগর কলেজিয়েট স্কুলে প্রাথমিক ও মাধ্যমিক শিক্ষা শেষ করেন।১৯৪৪ সালে তিনি কৃষ্ণনগর কলেজিয়েট স্কুল থেকে কৃতিত্বের সাথে স্টার মার্ক পেয়ে মাধ্যমিক পরীক্ষায় উত্তীর্ণ হন এবং ১৯৪৬ সালে কৃষ্ণনগর কলেজ থেকে উচ্চ মাধ্যমিক পরীক্ষায় উত্তীর্ণ হয়ে বৃত্তি পান ও কলেজের সেরা ছাত্র হিসেবে এ্যান্ডারসন গোল্ড মেডেল অর্জন করেন। ১৯৪৬ সাল থেকে ৪৮ সাল পর্যন্ত তিনি কলকাতা ইসলামিয়া কলেজে রাষ্ট্রবিজ্ঞানে বি এ (অনার্স)ক্লাসের ছাত্র ছিলেন।পরে পার্টিশনের  কারণে তৃতীয় বছরে এসে তিনি ঢাকা বিশ্ববিদ্যালয়ে ভর্তি হন এবং ১৯৪৯ সালে রাষ্ট্রবিজ্ঞানে অনার্সে প্রথম শ্রেণীতে প্রথম হন। ১৯৫০ সালে তিনি একই বিশ্ববিদ্যালয় থেকে আন্তর্জাতিক সম্পর্ক বিভাগে কৃতিত্বের সাথে এম.এ পাস করেন। পরবর্তীতে তিনি রকফেলার ফাউন্ডেশনের ফেলো হিসেবে (১৯৬১-৬৪) লন্ডন বিশ্ববিদ্যালয় থেকে Rise of the Muslim Middle Class as Political Factor in India and Pakistan (1858-1947) শীর্ষক অভিসন্দর্ভের জন্য পিএইচডি ডিগ্রি অর্জন করেন ।বই:Uttar Adhunik Muslim Mon(Post Modern Muslim Mind) by Fahmid-Ur-Rahman,First Published, April 2010,ISBN 984-70274-0017-5  কর্মতৎপরতা জামান ১৯৫২ সালে ঢাকা বিশ্ববিদ্যালয়ের আন্তর্জাতিক সম্পর্ক বিভাগে প্রভাষক হিসেবে যোগ দেন এবং ১৯৫৪ সালে তিনি ঢাকা বিশ্ববিদ্যালয়ের রাষ্ট্রবিজ্ঞান বিভাগে প্রভাষক হিসেবে যোগ দেন।পরবর্তীতে একই বিভাগের অধ্যাপক হিসেবে উন্নীত হন।১৯৭৪ সালে তিনি সৌদি আরবগমন করেন। সেখানে জেদ্দার বাদশাহ আব্দুল আজিজ বিশ্ববিদ্যালয়ে সংখ্যালঘু বিষয়ক বিভাগের পরিচালক হিসেবে যোগ দেন।এছাড়াও১৯৭৫ সালে তিনি কেমব্রিজ বিশ্ববিদ্যালয়ের এ্যাসোসিয়েট মনোনীত হন ও গবেষণার জন্য কেমব্রিজের সাথে সম্পৃক্ত হন। সাংস্কৃতিক তৎপরতা  হাসান তমদ্দুন মজলিসের অন্যতম সংগঠক ছিলেন। ষাটের দশকে তিনি ব্যুরো অব ন্যাশনাল রিকনস্ট্রাকশন-জাতীয় পুনর্গঠন ব্যুরোর পরিচালক হিসেবে দায়িত্ব পালন।হাসানের উদ্যোগে পূর্ব-বাংলার বিপুল সংস্কৃতিসেবী,লেখক,পন্ডিত,বুদ্ধিজীবী ও শিক্ষিত মানুষেরা ব্যুরোর কর্মকান্ডের সাথে সম্পৃক্ত হন। এসব লেখক-বুদ্ধিজীবীদের অসংখ্য গ্রন্থ যা ব্যুরো থেকে প্রকাশিত হয়।বই:Uttar Adhunik Muslim Mon(Post Modern Muslim Mind) by Fahmid-Ur-Rahman,First Published, April 2010,ISBN 984-70274-0017-5Book:Hasan Zaman, "Bases of Ideology of Pakistan," in Pakistan: An Anthology, ed.(1964a)  মৃত্য গবেষণার কাজে কেমব্রিজ বিশ্ববিদ্যালয় থেকে জেদ্দা প্রত্যাবর্তনের পথে হাসান জামান ১৯৮১ সালের ২৪ আগস্ট ইন্তেকাল করেন। ২৯ আগস্ট তাকে মক্কা শরীফে দাফন করা হয় ।  তথ্যসূত্র